### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen godkendte den 24. august 2022 de mål og pejlemærker, som de stående udvalg skulle arbejde med i hele valgperioden 2022-2025. Udvalgene har løbende fulgt op på arbejdet, ligesom der er sket en årlig rapportering til kommunalbestyrelsen i forbindelse med planseminaret. Opfølgningen på mål og pejlemærker afsluttes for indeværende valgperiode med denne rapportering.

## Indstillinger

Direktøren indstiller, at status på mål- og pejlemærker godkendes.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Partierne i Kommunalbestyrelsen aftalte i konstitueringsaftalen, at Kommunalbestyrelsen, sammen med de stående udvalg, i fællesskab ville formulere de vigtigste pejlemærker og mål for valgperioden, så der kunne skabes en fælles retning på arbejdet.

Pejlemærkerne blev udarbejdet i de stående udvalg og godkendt af Kommunalbestyrelsen den 24. august 2022. Mål og pejlemærker har dannet en ramme omkring de konkrete tiltag, der er blevet arbejdet med i de stående udvalg og i Kommunalbestyrelsen i den resterende del af valgperioden. Med denne rapportering gives den afsluttende status på arbejdet.

Børn- og Familieudvalget har i valgperioden arbejdet med mål og pejlemærker knyttet til:

a) Fysiske læringsmiljøer – Fokus på bl.a. indeklima samt ramme til inventar og teknologi på folkeskolerne og kommunale dagtilbud.

b) Pædagogisk og faglig kvalitet i børn- og ungetilbuddene. Fokus på pædagogisk evalueringskultur i dagtilbuddet samt styrket løfteevne på dagtilbuds-og folkeskoleområdet.

c) Tidlig og kompetent indsats målrettet sårbare familier med risiko for mistrivsel. Fokus på familieunderstøttende indsatser.

d) Forebyggende indsatser til udsatte børn og unge med henblik på stærke børnefællesskaber.

e) Udvikling af en strategi på børn- og familieområdet samt udvikling af understøttende funktioner ved PPR, UU, Sundhedstjenesten mv.

f) Overgange og sammenhæng mellem kommunale dagtilbud og folkeskolerne med henblik på, at fastholde og tiltrække elever. Fokus på forpligtende fagligt og ledelsesmæssigt samarbejde mellem kommunale dagtilbud og folkeskolerne.

g) Bæredygtige institutioner og organisation.

Beskrivelse af væsentlige mål og resultater for de enkelte pejlemærker fremgår af vedlagte bilag.

## Økonomiske konsekvenser

Sagen er uden økonomiske konsekvenser.

### Sagens forløb

07/05/2025 Børn- og Familieudvalget
Anbefalet med rettelse (bilaget opdateret med denne i forbindelse med referatet).
21/05/2025 Økonomiudvalget
Anbefales.